open-index/open-wikipedia-markdown huggingface dataset:
தன்னலம்

**தன்னலம்** அல்லது சுயநலம் என்பது ஒவ்வொருவரும் தமது நலங்களுக்கே முக்கியத்துவம் கொடுத்து செயற்படுவதைக் குறிக்கிறது.  இதுவே பல பொருளியியல், அரசியல்,  சமூகவியல், கோட்பாடுகளின் அடிப்படை.  பிறரை விட தானே தனது நலத்தைப் பேண முடியும் என்பதையும், இந்த செயற்பாட்டில் முழுச் சுதந்திரம் வேண்டும் என்பதையும் தன்னலம் கருத்தியல் சுட்டி நிற்கின்றது. பரந்த நோக்கில் பொது நலத்தையும் பேணியே தன்னலத்தைப் பேணக் கூடியதாக இருக்கின்றது.  தன்னலம் கருத்தியல் தனிமனித சொத்துரிமையை வலியுறுத்துகிறது.  ஒருவன் ஒன்றை தனது சொத்தாக கருதினாலேயே அவன் கூடிய கவனத்துடன் அதைக் கவனித்து கொள்வான் என்று இந்தக் கருத்தியல் சுட்டுகிறது.  குறிப்பாக வன்மையான பொதுவுடமையை தன்னலம் முற்றிலும் எதிர்க்கிறது.     

## கூடுதல் வாசிப்புக்கு
* *A Theory of Justice* (by John Rawls)
* *The Evolution of Cooperation*, Robert Axelrod, Basic Books, 
* *The Selfish Gene*, Richard Dawkins (1990), second edition—includes two chapters about the evolution of cooperation, 
* *The Virtue of Selfishness*, Ayn Rand, 

பகுப்பு:சமூகம்
பகுப்பு:திறந்த சந்தை
பகுப்பு:அமெரிக்க விழுமியங்கள்
பகுப்பு:தனிமனிதத்துவம்
கட்டுமான மேலாண்மை

**கட்டுமான மேலாண்மை** கட்டுமானத் தொழில் துறையின் மேலாண்மை மற்றும் தொழில்நுட்ப அம்சங்கள் சார்ந்த கற்கை மற்றும் செயற்பாடுகளையோ அல்லது கட்டுமான வடிவமைப்பு மற்றும் ஆலோசனைகளை வழங்கிக் கட்டுமான ஒப்பந்தம் ஒன்றுக்கு ஆலோசகராகச் செயற்படும் ஒரு வணிக மாதிரியையோ குறிக்கும்.

கட்டுமான மேலாளர் ஒருவருடைய மிகவும் பொதுவான 120 பொறுப்புக்கள் 7 பிரிவுகளுள் அடங்குவதாக அமெரிக்கக் கட்டுமான மேலாண்மைக் கழகம் கூறுகிறது. இப்பிரிவுகள், திட்ட மேலாண்மைத் திட்டம், செலவு மேலாண்மை, நேர மேலாண்மை, தர மேலாண்மை, ஒப்பந்த நிர்வாகம், பாதுகாப்பு மேலாண்மை என்பனவாகும். கட்டுமான மேலாளரின் தொழில் செயற்பாடுகள், திட்ட மேலாண்மைக் குழுவின் பொறுப்புக்கள் மற்றும் மேலாண்மைக் கட்டமைப்பை வரையறுத்தல், திட்டக் கட்டுப்பாடுகளை அமுல் படுத்துவது மூலம் ஒழுங்குபடுத்துதல் மற்றும் முன்னெடுத்துச் செல்லுதல், பொறுப்புக்கள் மற்றும் பங்களிப்புக்களையும் தொடர்பு வழிமுறைகளையும் வரையறுத்தல், வடிவமைப்பு மற்றும் கட்டுமானத்தில் முரண்பாடுகள், மேலதிகச் செலவு கோரல் என்பவற்றை ஏற்படுத்தக்கூடிய கூறுகளை அடையாளம் காணுதல் போன்றவற்றையும் உள்ளடக்குகின்றன.

## மேற்கோள்கள்

பகுப்பு:கட்டிட கட்டுமானவியல்
பகுப்பு:கட்டுமானப் பொறியியல்
இளமை

விடலைப் பருவத்துக்கு பின்னர் வரும் பருவம் **இளமை** () ஆகும்.  பொதுவாக 18 - 24 அல்லது 29 வயதுவரை இளமைப் பருவம் எனப்படுகிறது.  இவர்களை இளையோர் அல்லது வாலிபர் என்பர்.  

பிற பருவத்துனருடன் ஒப்பிடுகையில் இளையோரிடம் குறிப்பிடத்தக்க சில பண்பியல்புகள் உண்டு.  இளைய பருவம் மாற்றத்தை இலகுவில் ஏற்று தன்னை மாற்றியமைத்துக்கொள்ள கூடியது, துணிவு மிக்கது, செயற்பாட்டை முதன்மைப் படுத்துவது.  இப்பருவத்தில் பாலியல் கவர்ச்சியும் ஈடுபாடும் அதிகம் இருக்கும்.

இளையோரை பெரும் சதவீதமாக கொண்ட ஒரு சமூகம் வன்முறைப் போக்கு எடுப்பதற்கு கூடிய சாத்தியக் கூறுகள் உண்டு(ஆதாரம் தேவை).  அனேக நாடுகளில் இளையோரே அதிகம் வேலையற்றோராக இருக்கின்றார்கள்.  

## மேற்கோள்கள்

பகுப்பு:மனித வளர்ச்சிப் பருவங்கள்
விடுதலைப் புலிகளின் ஈரூடகப் படையணி

கடலிலும் தரையிலும் தாக்குதல் வலுக்கொண்ட கடற்புலிகளோடு இணைந்து செயலாற்றும் அல்லது கடற்புலிகளின் ஒரு அங்கமாக இருக்கும் ஈரூடகப் படையணி ஒன்றை தமிழீழ விடுதலைப் புலிகள் 2006  ஆம் ஆண்டு கட்டமைத்துள்ளார்கள்.  இவர்களின் முதல் தாக்குதல் மண்டைதீவு படைத் தளத்தின் மீதும், இரண்டாவது தாக்குதல் நெடுந்தீவு கடற்படைத் தளத்தின் மீதும் நடத்தப்பட்டது.

## மேற்கோள்கள்


பகுப்பு:விடுதலைப் புலிகளின் படையணிகள்
அரசு சார்பற்ற அமைப்பு

**அரசு சார்பற்ற அமைப்பு** அல்லது *அரசு சாரா தொண்டு நிறுவனம்*  (Non-governmental organization **NGO**) என்பது தனியாரால் அல்லது அரச பங்களிப்பு அல்லது சார்பற்று சட்டப்படி உருவாக்கப்படுகின்ற அமைப்புக்களாகும். அரசினால் முழுமையாக அல்லது பகுதியாக நிதியளிக்கப்படும் அமைப்புகள் தங்கள் அரசு சார்பின்மையைக் காத்துக் கொள்வதற்காக அரசுக்குத் தமது அமைப்பில் எவ்வித உறுப்புரிமையும் அளிப்பதில்லை.

பல்வேறு நாடுகளில் தேசிய அளவிலும், உலக அளவிலும் பல அரசு சார்பற்ற அமைப்புகள் இயங்கி வருகின்றன. உலக அளவில் 40,00,000 அரசு சார்பற்ற அமைப்புகள் இயங்குவதாக மதிப்பிடப்பட்டுள்ளது. தேசிய அளவில் இயங்குபவை இவற்றைவிட மிகவும் கூடுதலாகும். ரஷ்யாவில் சுமார் 4,00,000 அரசு சார்பற்ற அமைப்புக்களும், இந்தியாவில் 32,00,000  (32 இலட்சம்) அமைப்புக்களும் இருப்பதாகக் கூறப்படுகின்றது. இந்தியாவின் மருத்துவமனைகளில் உள்ள படுக்கைளைவிட கூடுதலாக அரசு சாரா தொண்டு நிறுவனங்கள் இயகுவதாகவும், நகர்புறங்களில்  1,000 மக்களுக்கு 4 அரசு சார்பற்ற அமைப்புகளும்; கிராமப்புறங்களில் 1,000 நபர்களுக்கு 2.3  தொண்டு நிறுவனகள் இயங்குகிறது. அரசுத் துறை மற்றும் தனியார் துறைக்கு அடுத்து அரசு சார்பற்ற அமைப்புகள் மூன்றாம் துறையாக விளங்குகிறது.

## வரலாறு
அனைத்துலக அரசு சார்பற்ற அமைப்புக்களின் வரலாறு 19 ஆம் நூற்றாண்டின் நடுப் பகுதியிலிருந்து தொடங்குகின்றது எனலாம். இவை அடிமை ஒழிப்பு இயக்கம், பெண்கள் துன்பங்களுக்கு எதிரான இயக்கம் போன்றவை தொடர்பில் முக்கியமானவையாக இருந்தன. உலக ஆயுதக் களைவு மகாநாட்டுக் காலத்தில் இவற்றின் முக்கியத்துவம் உச்சக் கட்டத்தை எட்டியது எனலாம். எனினும் அரசு சார்பற்ற அமைப்பு என்னும் பெயர் 1945 ஆம் ஆண்டில் ஐக்கிய நாடுகள் அவையின் தோற்றத்துக்குப் பின்னரே பெரிய அளவில் பயன்பாட்டுக்கு வந்தது. ஐக்கிய நாடுகள் அவைப் பட்டயத்தின் அத்தியாயம் 10 பிரிவு 71, அரசோ அல்லது உறுப்பு நாடுகளோ அல்லாத அமைப்புகள் ஆலோசனை வழங்கும் அமைப்புக்களாகக் குறிக்கப்பட்டுள்ளன.

## கண்காணிப்புகள்
இந்திய அரசு மற்றும் மக்களின் நலன் மற்றும் வளர்ச்சி திட்டகளுக்கு எதிராக செயல்படும் அரசு சார்பற்ற தொண்டு நிறுவனங்களின் பதிவை நீக்க 2010 வெளிநாட்டு நிதியுதவி (ஒழுங்குமுறை) சட்டத்தின் கீழ் இந்திய அரசுக்கு அதிகாரம் வழங்கப்பட்டுள்ளது. இச்சட்டத்தின் கீழ் இது வரை 4,470 அரசு சாரா தொண்டு நிறுவனங்களின் பதிவை இந்திய அரசு நீக்கி தடைசெய்துள்ளது.
## இதனையும் காண்க
* வெளிநாட்டு நிதியுதவி (ஒழுங்குமுறை) சட்டம், 2010

## மேற்கோள்கள்

## வெளி இணைப்புகள்
* Business Is the Best NGO 
* NGO Accountability
* The Big Scam of NGO's 
*  NGOs of India
* NGO - The Rise of third sector
*  எங்கெங்கு காணினும் என்.ஜி.ஓ..!
*அரசு சார்பற்ற அமைப்புகளின் வரலாறு - கானொளி

பகுப்பு:அரசு சார்பற்ற அமைப்புகள்
அலன் ஷெப்பர்ட்

**அலன் பார்ட்லெட் ஷெப்பர்ட்** (*Alan Bartlett Shepard*, நவம்பர் 18, 1923 – ஜூலை 21, 1998) விண்வெளிக்குச் சென்ற இரண்டாவது மனிதரும் முதலாவது அமெரிக்கரும் ஆவார். முதன் முதலாக மே 5, 1961 இல் மேர்க்குரி விண்கலத்தில் பயணம் செய்து மொத்தம் 15 நிமிடங்கள் பூமியின் சுற்று வட்டத்தில் சுற்றித் திரும்பினார். பின்னர் 1971 இல் தனது 47வது அகவையில் அப்பல்லோ 14 விண்கலத்தில் சந்திரனுக்கு சென்று சந்திரனில் நடந்த 4வது மனிதர் ஆனார்.

## விண்வெளிப் பயணங்கள்
### மேர்க்குரித் திட்டம்

1959 இல் புதிதாக உருவாக்கப்பட்ட நாசா விண்வெளி ஆய்வு நிறுவனத்தினால் விண்வெளிப் பயிற்சிக்காக அழைக்கப்பட்ட 110 பயிற்சி விமானிகளுள் செப்பர்டும் ஒருவர். மிகவும் கடினமான பயிற்சிகளின் பின்னர் மேர்க்குரி திட்டத்துக்காக தெரிவு செய்யப்பட்ட ஏழு விண்வெளி வீரர்களுள் இவரும் ஒருவர்.

[left|thumb|250px|[மேர்க்குரித் திட்டம்|ஃபிறீடம் 7 விண்கலத்தில் அலன் ஷெப்பர்ட்]]
முதலாவது அமெரிக்கராக விண்வெளிக்கு செல்லவென இவர் ஜனவரி 1961 இல் தெரிவு செய்யப்பட்டார். முதலில் அக்டோபர் 1960 இல் விண்வெளிக்குச் செல்லத் திட்டமிடப்பட்ட போதும் பல தடைகள் காரணமாக பயணம் மே 1961 இற்குத் தள்ளிப் போடப்பட்டது.

ஏப்ரல் 12, 1961 இல் சோவியத் விண்வெளி வீரர் யூரி ககாரின் விண்வெளிக்குச் சென்ற முதலாவது மனிதர் என்ற பெயரைப் பெற்றார்.

மே 5, 1961 இல், அலன் ஷெப்பர்ட் மேர்க்குரித் திட்டத்தின் கீழ் ஃப்றீடம் 7 (Freedom 7) என்ற விண்கலத்தில் 116 (statute miles) தூரத்திற்கு சென்றார்.

### அப்பல்லோ திட்டம்

[left|thumb|[அப்பல்லோ திட்டம்|அப்பல்லோ 14 இல் சந்திரனுக்கு சென்ற அலன் ஷெப்பர்ட் அங்கு அமெரிக்கக் கொடியை நாட்டுகிறார்.]]
தனது 47வது வயதில் ஷெப்பர்ட் தனது இரண்டாவது விண்வெளிப் பயணத்தை அப்பல்லோ 14 இல் ஜனவரி 31–பெப்ரவரி 9, 1971 இல் சென்றார். இதுவே வெற்றிகரமாக சந்திரனில் தரையிறங்கிய மூன்றாவது அமெரிக்கத் திட்டமாகும். சந்திரனில் இவர் தங்கியிருந்த போது குழிப்பந்து விளையாடியது குறிப்பிடத்தக்கது.

ஆகஸ்ட் 1, 1974 இல் இவர் நாசாவில் இருந்தும் கடற்படையில் இருந்தும் ஓய்வு பெற்றார்.

## மேற்கோள்கள்

## வெளி இணைப்புகள்
* Obituary, NY Times, July 23, 1998 ''Alan B. Shepard Jr. Is Dead at 74; First American to Travel in Space''
* NASA-Biography

பகுப்பு:1923 பிறப்புகள்
பகுப்பு:ஐக்கிய அமெரிக்க விண்வெளி வீரர்கள்
பகுப்பு:அமெரிக்கப் பொறியியலாளர்கள்
பகுப்பு:1998 இறப்புகள்
பகுப்பு:அமெரிக்கத் தொழிலதிபர்கள்
பொபி சான்ட்ஸ்

**ரொபேர்ட் ஜெரார்ட் சான்ட்ஸ்** (*Robert Gerard Sands*, அல்லது பொதுவாக **பொபி சாண்ட்ஸ்** (*Bobby Sands*, மார்ச் 9, 1954 – மே 5, 1981), என்பவர் ஐரிஷ் குடியரசு இராணுவத்தைச் சேர்ந்த ஒரு தன்னார்வலரும் ஐக்கிய இராச்சியத்தின் நாடாளுமன்ற உறுப்பினரும் ஆவார். இவர் வட அயர்லாந்தில் லிஸ்பேர்ன் நகரில் உள்ள சிறையில் உண்ணாநோன்பிருந்து இறந்தார்.

1981 இல் சிறைச்சாலையில் பிரித்தானிய அரசுக்கெதிராக உண்ணாநோன்பிருந்த கைதிகளுக்குத் தலைமை வகித்தவர் பொபி சான்ட்ஸ். ஐரிஷ் குடியரசு இராணுவத்தினரை அரசியல் கைதிகளாக அங்கீகரிக்கக்கோரி இவர்கள் தமது உண்ணாநோன்பை ஆரம்பித்தனர். இவர் உண்ணாநோன்பிருந்த காலத்தில் சிறையில் இருந்தவாறே ஐக்கிய இராச்சியத்தின் நாடாளுமன்ற உறுப்பினராகத் தெரிவு செய்யப்பட்டார். இவருடன் சேர்ந்து 10 பேர் இந்த நோன்பில் இணைந்து இறந்தனர். இவரின் இறப்பு ஐ.ஆர்.ஏ அமைப்புக்கு ஒரு உத்வேகத்தைக் கொடுத்தது. பல தன்னார்வலர்கள் இந்த அமைப்பில் இணைந்து கொண்டனர். சான்ட்சுக்கு ஆதரவாக சர்வதேச ரீதியில் பலத்த குரலெழுப்பப்பட்டன.

## மேற்கோள்கள்

## வெளி இணைப்புகள்
* Biography from Irish Republican website 
* Bobby Sands Trust: established to publish and promote Sands' poetry and writing
*  Bobby Sands diary entries & biographies of the ten hunger strikers 

பகுப்பு:1954 பிறப்புகள்
பகுப்பு:வட அயர்லாந்து மக்கள்
பகுப்பு:உண்ணாநோன்பிருந்து இறந்தவர்கள்
பகுப்பு:அறப் போராளிகள்
பகுப்பு:1981 இறப்புகள்
திருவடி

**திருவடி**, தமிழ்நாடு இராமநாதபுரம் மாவட்டம் பரமக்குடி வட்டம் தெய்வேந்திரநல்லூர் ஊராட்சியில் உள்ள சிற்றூர். திருவடி சிவகாளி அம்மன் கோயில் மக்களிடையே புகழ் பெற்ற திருத்தலம் ஆகும். 

பகுப்பு:இராமநாதபுரம் மாவட்டத்திலுள்ள கிராமங்கள்
தமிழிசை வாணர்கள்

## பண்டைக்காலம்
* திருநாவுக்கரசர் (7ஆம் நூற்றாண்டு)
* திருஞானசம்பந்தமூர்த்தி நாயனார் (7ஆம் நூற்றாண்டு)
* சுந்தரமூர்த்தி நாயனார் (7ஆம் நூற்றாண்டு)
* மாணிக்க வாசகர் (10 ஆம் நூற்றாண்டு)

## இடைக்காலம்
* முத்துத் தாண்டவர் (14 ஆம் நூற்றாண்டு)
* அருணகிரிநாதர் (15ஆம் நூற்றாண்டு)
* மாரிமுத்தாப் பிள்ளை (18 ஆம் நூற்றாண்டு)
* அருணாசலக் கவிராயர் (1711-1788)
* ஊத்துக்காடு வெங்கட சுப்பையர் (1700-1765)
* கோபாலகிருஷ்ண பாரதியார் (1811 - 1896)
* மகா வைத்தியநாதையர் (1844 - 1893)
* இராமசாமி சிவன்
* இராமலிங்க அடிகளார்
* கவிகுஞ்சர பாரதியார் (1810-1896)
* அனை அய்யா சகோதரர்கள் (19ஆம் நூற்றாண்டு)
* அண்ணாமலை ரெட்டியார் ( 1865 - 1891)
* மைசூர் விஸ்வநாத சாஸ்த்ரி (1893 - ?)
* பட்டணம் சுப்பிரமணிய ஐயர் (1845 - 1902)
* நீலகண்ட சிவன் (1839-1900)
* கனம் கிருஷ்ணயர் (19ஆம் நூற்றாண்டு)
* கோடீஸ்வர ஐயர் (1870 - 1940)
* அரிகேசநல்லூர் முத்தையா பாகவதர் (1877 - 1945)

## அண்மைக்காலம்
* வேதநாயகம்பிள்ளை
* திரிகூடராசப்பக் கவிராயர்
* சுப்பிரமணிய பாரதி
* பாரதிதாசன்
* பாபநாசம் சிவன் (1890 - 1973)
* மாம்பழக்கவிச்சிங்க நாவலர்
* மாரியப்ப சுவாமிகள்
* சிதம்பரம் ஜெயராமன்
* திருவாரூர் நமச்சிவாயம்
* தண்டபாணி தேசிகர்
* பெரியசாமி தூரன்
* அம்புஜம் கிருஷ்ணா
* கே. பி. சுந்தராம்பாள்
* தியாகராஜ பாகவதர்

பகுப்பு:தமிழிசைக் கலைஞர்கள்
தமிழர் வாழ்வோட்ட சடங்குகள்

ஒரு மனிதனின் வாழ்வில் நிகழும் முக்கிய நிகழ்வுகளைக் குறித்து ஒவ்வொரு சமூகமும் அது தொடர்பான சடங்குகளைக் கொண்டிருக்கிறது.  இத்தகைய சடங்குகள் சமய சார்புடையதாகவே உள்ளது. இருப்பினும் ஒரு சில நிகழ்வுகள் இனங்களை பொறுத்தும் அமைகின்றன. எடுத்துக்காட்டாக உணர்ச்சி வெளிப்படுத்தப்படும் முறை, பாடப்படும் பாடல்கள், கொண்டாட்ட முறைகள் ஆகியன.  பிறப்பு, பூப்பு, திருமணம், இறப்பு ஆகிய நிகழ்வுகளில் தமிழர் மத்தியில் பொதுவாகவும், சமயம் சார்ந்தும் காணப்படும் சில சடங்குகளை **தமிழர் வாழ்வோட்ட சடங்குகள்** எனலாம்.

## வாழ்க்கை வட்டச் சடங்குகள்

வாழ்க்கை வட்டச் சடங்கள் என்பது பிறப்பு, பூப்பு, திருமணம், இறப்பு என்ற அடிப்படை வாழ்வியல் நிகழ்வுகளை கொண்டு அமைக்கப்பட்டவை ஆகும். நாட்டார் சடங்குகளை ஆய்வு செய்த முத்தையா சடங்குகள் என்பது வாழ்வில் அடுத்தடுத்து நிகழும் ஒவ்வொரு நிலை மாற்றமும் ஒரு சடங்கு நிகழ்வோடு பண்பாட்டு வயப்படுத்துவது என்று குறிப்பிடுகிறார். 

### பிறப்புச் சடங்கு
* சேனைத் தொடுதல்
* தொட்டிலிடுதல்
* பெயர் வைத்தல்
* மொட்டை அடித்தல்
* காது குத்துதல்
* சோறு ஊட்டுதல்

### பூப்புச் சடங்கு
* நீராட்டுதல்
* குடிசை கட்டுதல்
* குடிசைக்குள் விடுதல்
* தலைசுற்றுதல்

### திருமணச் சடங்கு
* பரிசம் போடுதல்
* முகூர்த்தகால் நடுதல்
* பட்டம் கட்டுதல்
* தாலி கட்டுதல்
* மெட்டி அணிவித்தல்

* களியாக்கிப் போடுதல்
* வளைகாப்பு சடங்கு
*

### இறப்புச் சடங்கு
* வாக்கட்டு, கால்கட்டு அணிவித்தல்
* நீர் எடுத்து வருதல்
* கோடி போடுதல்
* சீதேவி வாங்குதல்
* பாடை மாற்றுதல்
* வாய்க்கரிசி போடுதல்
* கொள்ளி வைத்தல்
* கருமாதி செய்தல்
* அடைப்பு

## வளமைச் சடங்குகள்
* மழைச் சடங்கு
* முளைப்பாரி சடங்கு
*

## மந்திரச் சடங்குகள்

## நம்பிக்கைச் சடங்குகள்
* நம்பிக்கை
* திட நம்பிக்கை
* மூட நம்பிக்கை
* 
* நாள் பற்றிய நம்பிக்கை
* சகுணம் பற்றிய நம்பிக்கை
* கண்ணேறு பற்றிய நம்பிக்கை
* சோதிடம் பற்றிய நம்பிக்கை
*

## இவற்றையும் பாக்க
* :en:Rite of passage

பகுப்பு:தமிழர் சடங்குகள்
ஆப்பிரிக்க கனேடியர்

ஆப்பிரிக்க பின்புலத்தைக் கொண்டு கனடாவில் வசிப்பவர்களை **ஆப்பிரிக்க கனேடியர்** என்பர். இவர்களை கறுப்புக் கனேடியர், கரீபியன் கனேடியர் என்றும் அழைப்பதுண்டும். ஆப்பிரிக்க கனேடியர்கள் தொடக்கத்தில் (1700 கள்) இருந்தே கனேடிய சமூகத்தின் ஓர் அங்கமாக இருக்கின்றனர். இருப்பினும் அனேகர் அண்மைக்காலத்தில் கரீபியன் தீவுகளில் இருந்து குடிபுகுந்தவர்கள் ஆவர்.

## மேற்கோள்கள்

பகுப்பு:கனடிய இனக்குழுக்கள்
பகுப்பு:உலக நாடுகளில் ஆப்பிரிக்கர்
தமிழ்நாடு அரசு பாடப் புத்தகங்கள் (வலைத்தளம்)

right|250px
தமிழ்நாட்டுப் பள்ளிக்கூடங்களில் பயன்படும் பாட நூல்கள் அனைத்தும் இணையத்தில் இலவசமாக 
http://www.textbooksonline.tn.nic.in/  என்ற முகவரியில் கிடைக்கின்றன.  வகுப்பு 1 முதல் 12 வரையான பாட நூல்கள் இங்கு கிடைக்கின்றன.  தமிழ், கணக்கு, அறிவியல், மனையியல் உட்பட எல்லா பாடங்களும் இங்கு உள்ளன.

தமிழ்நாடு அரசு இந்த திட்டத்துக்காக நிதி ஒதுக்கி செயற்படுத்தியது பலராலும் பாராட்டப்பட்டது.

பகுப்பு:கல்வி பற்றிய தமிழ் வலைத்தளங்கள்
என் பெயர் ராமசேஷன்

***என் பெயர் இராமசேஷன்*** என்பது எழுத்தாளர் ஆதவன் எழுதிய ஒரு தமிழ்ப் புதினம். இதன் முதல் பதிப்பை இமயப் பதிப்பகம் 1980ம் ஆண்டு வெளியிட்டது. இப்புதினம் வித்தாலி பூர்ணிக்காவால் உருசிய மொழியில் மொழி பெயர்க்கப்பட்டு ஒரு லட்சம் படிகள் விற்பனையானது.

உயிர்மை பதிப்பகம் 2006 ஆம் ஆண்டு இதனை மீண்டும் வெளியிட்டது.  மொத்தம் 199 பக்கங்கள் கொண்ட இப்புதினம் மூன்று பகுதிகளாகப் பிரிக்கப்பட்டுள்ளது. முதல் இரண்டு பகுதிகளும் தலா 90 பக்கங்களைக் கொண்டுள்ளன. மூன்றாவது பகுதி எட்டு பக்கங்களைக் கொண்டுள்ளது.

## கதையின் சுருக்கம்
உயிர்மைப் பதிப்பின் பின்பக்கக் குறிப்பு:

ஒரு நகர்ப்புற, மத்தியதர இளைஞன், ராமசேஷன் கண்களின் வழியே நவீன வாழ்க்கையின் பாசாங்குகளும் முகமூடிகளும் வேட்கைகளும் சித்திரக்கப்படுகிறது. சுயநிரூபணத்திற்கான பரிதவிப்பும் அடையாளத் தேடலும் கொண்ட இளமையின் வண்ணமும் உங்கள் மீதும் பூசப்படுகிறது.


ராமசேஷன் நடுத்தரவர்க்க பிராமண குடும்பத்தில் பிறந்தவன். அப்பா சாது. பெண்கள்தான் குடும்பத்தில் ஆட்சி செலுத்துகிறார்கள். ராமசேஷன் பொறியியல் கல்லூரி படிக்கின்றான். அப்போது அவனுக்கு சில பெண்கள் அறிமுகம் ஆகின்றார்கள். வேறு தரமான ஆண்கள் நண்பர்களும் விரோதிகளுமாக ஆகின்றார்கள். ஒரு பேராசிரியர், எழுத்தாளர், திரைப்பட இயக்குநர் எல்லாரையும் நெருக்கமாகத் தெரிய வாய்ப்பு கிடைக்கிறது. மக்கள் அனைவருமே முகமூடிகளை அணிந்து கொண்டு தங்கள் உறவுகளையும், உணர்வுகளையும் அணுகுகிறார்கள். அந்த முகமூடிகள் எவை, ஏன் அப்படிச் செய்கிறார்கள் என்று ஒரு மெல்லிய நகைச்சுவை இழையோடு கதை உள்ளது.

## மேற்கோள்கள்

பகுப்பு:தமிழ்ப் புதினங்கள்
பகுப்பு:2006 தமிழ் நூல்கள்
பகுப்பு:உயிர்மைப் பதிப்பக நூல்கள்
கால்வாய் சுரங்கம்

thumb|250px|கால்வாய் சுரங்கத்தின் புவியியல் அமைப்பு
**கால்வாய் சுரங்கம்** (*Channel Tunnel*, அல்லது **சணெல்** (*Chunnel*), அல்லது **யூரோ சுரங்கம்** (*Eurotunnel*) என அழைக்கப்படும் ', 50.5 கி.மீ. (31.4 மைல்கள்) நீள கடலடிச் சுரங்க தொடருந்துப் போக்குவரத்து சாலை ஐக்கிய இராச்சியத்தையும் பிரான்சையும் இணைக்கிறது. இது ஆங்கிலேயக் கால்வாய் ஊடாக டோவர் நீரிணையில் இங்கிலாந்தின் கென்ட் கவுண்டியின் போல்ஸ்டோன் என்ற நகரில் இருந்து வட பிரான்சின் கோக்கெலெஸ் என்ற இடத்தை அடைகிறது. இச்சுரங்க வழி ஜப்பானின் செய்க்கான் சுரங்கத்திற்கு அடுத்தபடியாக உலகின் இரண்டாவது நீளமான சுரங்க வழியாகும்.

## வெளி இணைப்புகள்

*
* Tribute website 
* ''New Plan For Channel Tunnel'', May 1929, Popular Mechanics article on a post-WW1 plan for a tunnel that was scrapped by the great depression. A total cost figure of 150 million was given in 1929
* autobiography of Sir John Stokes regarding 1882 deliberations http://members.fortunecity.com/78blencowest/ch14.htm#chunnel 
* more info on 1880 attempt
* 
* Channel Tunnel on OpenStreetMap wiki
* Structurae: Channel Tunnel

## மேற்கோள்கள்

பகுப்பு:ஆங்கிலேயக் கால்வாய்
தனிமனிதத்துவம்

தனிமனிதரை, அவரின் சுதந்திரத்தை, உரிமைகளை, தற்சார்பை முன்னிறுத்தி அற, அரசியல், பொருளாதார, சமூக முறைமைகளை அணுகுவதைத் **தனிமனிதத்துவம்** குறிக்கின்றது.  இது இயன்றவரை தனிமனிதனின் வாழ்வில் விருப்பின்றி அரசு, சமயம் போன்ற வெளிக் கூறுகள் தலையிடுவதை விரும்பவில்லை.  இதனால் இது பொதுவுடமைத்துவம், மரபு, சமயம் ஆகியவற்றுடன் ஒத்துப்போவதில்லை.  

## சார்புக் கருத்துக்கள்
 கவிஞர் தேவதேவன் 

## விமர்சனக் கருத்துக்கள்
கோகிலா மகேந்திரன் 

## இவற்றையும் பாக்க
* தன்னலம்

## மேற்கோள்கள்


## வெளி இணைப்புகள்

பகுப்பு:அமெரிக்க விழுமியங்கள்
பகுப்பு:தனிமனிதத்துவம்
அவ்வை தமிழ்ச் சங்கம்

**அவ்வை தமிழ்ச் சங்கம்** என்பது இந்தியத் தலைநகர் டெல்லியை அடுத்த நோய்டாவில் கிரேட்டர் நொய்டா, நொய்டா, வசுந்தரா, மயூர் விகார், இந்திராபுரம் மற்றும் காஜியாபாத் வாழ் தமிழ் மக்களின் நலனிற்காக ஆரம்பிக்கப்பட்ட ஒரு தமிழ்ச் சங்கம் ஆகும்.

## திட்டங்கள்

இச்சங்கத்தின் வழியாக 

#தமிழ் கலாச்சாரத்தைத் தமிழ் பேசும் மக்களிடம் கட்டிக் காத்தல், வளர்த்தல்,
#வரும் தலைமுறையினர்க்குத் தமிழ் கலாச்சாரம் மற்றும் தமிழ் மொழியைக் கற்பித்தல்,
#தமிழ் திருநாளாம் பொங்கல் தினத்தைத் "தமிழ்நாடு தினம்" ஆகக் கொண்டாடி வட இந்திய மக்களுக்குத் தமிழ் கலாச்சாரம் மற்றும் தமிழ்நாட்டின் பாரம்பரிய நாட்டியம், இசை பற்றித் தெரியப்படுத்துதல்
#இயல், இசை, நாடக நிகழ்ச்சிகள் நடத்துதல் 
#இங்கு வாழ் தமிழர்களின் நலனிற்காக ஒரு நூலகம் அமைத்துத் தமிழ் மொழி வளர்த்தல்.

-ஆகிய பணிகளும், மற்றும் சமூகப் பணிகளும் நடத்தத் திட்டமிடப்பட்டுள்ளது.

## வெளி இணைப்புகள்

* அவ்வை தமிழ்ச் சங்கம் இணையத்தளம் 
* அவ்வை தமிழ்ச் சங்கம் நொய்டா வலைப்பூ

பகுப்பு:தமிழ்ச் சங்கங்கள்
அரசும் சமயமும் பிரிதல்

**அரசும் சமயமும் பிரிதல்** (*Separation of church and state*) என்பது ஒர் அரசியல் சட்ட கொள்கை ஆகும். இது அரசியல் நிறுவனங்களும் சமய நிறுவனங்களும் தனித்து தனித்து சுதந்திரமாக இயங்க வேண்டும் என்று வேண்டுகிறது. இது பொதுவாக சமய சார்பற்ற அரசு, மக்களுக்கு தமக்கு விருப்பமான சமயத்தை பின்பற்றும் உரிமை என்ற இரு கொள்கைகளின் கலப்பாகும். குறிப்பாக அரசு சமயம் சார்பற்றதாக்கவும், இயன்றவரை சமய செயற்பாடுகளில் தலையிடாமலும் இருக்க வேண்டும் என இந்தக் கொள்கை வேண்டுகிறது.  பல்வேறு சமய சார்புடைய சமூகங்களை ஒரே அரசியல் அலகில் இனைக்க இந்தக் கோட்பாடு அவசியமாகிறது.  பொதுவாக, அரசும் சமயமும் முரண்படுகையில் அரசே முதன்மைபடுகிறது.  குறிப்பாக மக்களால் தேர்தெடுக்கப்பட்ட அரசு சமயத்தை விட கூடிய பொறுப்பும் கடமையும் மிகுந்ததாக கருத்தப்படுகிறது.

அரசு சமயப் பிரிவினை மேற்கு நாடுகளில், சிறப்பாக அமெரிக்காவிலேயே தோற்றம் கண்டது. அரசு சமய பிரிவினை இந்தியா, அமெரிக்கா, கனடா போன்ற நாடுகளில் கடைப்பிடிக்கப்படுகிறது. இலங்கை, ஈரான், பாகிஸ்தான் போன்றவை இந்தக் கொள்கையை கடைப்பிடிப்பதில்லை. இலங்கையில் புத்த மதமே அரசால் முதன்மைப்படுத்தப்பட்டது இலங்கை இனப்பிரச்சினைக்கு ஒரு முக்கிய காரணியாக அமைந்தது.

## மேற்கோள்கள்


பகுப்பு:அமெரிக்க விழுமியங்கள்
பகுப்பு:சமயமும் அரசியலும்
அமெரிக்கக் கனவு

யார் எங்கிருந்து ஐக்கிய அமெர்க்காவுக்கு வந்தாலும், அவர் எந்த பொருளாதார நிலையில் தொடங்கினாலும், சாதி, வர்க்கம், சமயம், இனம் கடந்து கடின உழைப்பால் வாழ்க்கையில் வெற்றியடையலாம் என்பதுவே **அமெரிக்க கனவு**.  அமெரிக்க கனவு என்ற கருத்துரு அல்லது விழுமியம் அமெரிக்காவின் தொடக்கலாகத்தில் இருந்தே இருக்கிறது.

இந்தியர்களும் பல்வேறு நாட்டவரும் இந்த அமெரிக்க கனவுடனேயே குடிவருகின்றார்கள்.  ஒப்பீட்டளவில் வெற்றியும் பொறுகிறார்கள்.

## மேற்கோள்கள்

பகுப்பு:அமெரிக்க விழுமியங்கள்
பகுப்பு:ஐக்கிய அமெரிக்கப் பண்பாடு
நடைமுறைவாதம்

**நடைமுறைவாதம்**, **பயனீட்டுவாதம்** அல்லது **காரியவாதம்** (Pragmatism) என்பது ஒரு மெய்யியல் கருத்துரு ஆகும். நடைமுறை விளைவுகளைக் கருத்தில் கொள்வதன் மூலமே ஒரு செயற்பாடு அல்லது பொருளின் தன்மையைப் புரிந்து கொள்ள முடியும் என்பதை நடைமுறைவாதம் முதன்மையாக எடுத்துரைக்கிறது. அதாவது விரும்பத்தக்க விளைவுகளை ஏற்படுத்தும் நுட்பம், நிலைப்பாடு அல்லது ஏற்பாடுகள் சிறந்தவை என்கிறது. இந்தக் கோட்பாடு அமெரிக்கர்களான சார்ல்ஸ் சாண்டர்ஸ் பியேர்ஸ், வில்லியம் ஜேம்ஸ், ஜோன் டூவி ஆகியோரால் வளர்க்கப்பட்டு பயன்படுத்தப்பட்டது.   

எல்லா விடயங்களிலும் முன்கூட்டியே அறிந்து நிலைப்பாடுகளை எடுக்க முடியாது என்பது இந்த வாதத்தின் ஒரு முக்கிய கூறு. காரியவாதம் அடிப்படைவாதத்துக்கு முற்றிலும் எதிரான ஒரு நிலைப்பாடு எனலாம். பகுத்தறிவுவாதத்தையும் இது கேள்விக்கு உட்படுத்துகிறது.  

## வெளி இணைப்புகள்
* Pragmatism's Three Moments  Louis Menand

பகுப்பு:ஐக்கிய அமெரிக்க மெய்யியல்
பகுப்பு:மெய்யியல் கோட்பாடுகள்
சூறாவளி நர்கீஸ்

**சூறாவளி நர்கீஸ்** (*Cyclone Nargis*) என்பது மியான்மாரில் (பர்மா) மே 2008 இல் வீசிய கடும் சூறாவளியைக் குறிக்கும். இச்சூறாவளியின் தாக்கத்தால் மியான்மாரில் பலத்த சேதம் ஏற்பட்டதாகவும் குறைந்தது 22,500 பேர் கொல்லப்பட்டதாகவும் அறியப்படுகின்றது. நர்கீஸ் மியான்மாரைத் தாக்கும் முன்னர் கடைசியாக 2006 ஆம் ஆண்டில் சூறாவளி மாலா இந்நாட்டைத் தாக்கியது.

ஏப்ரல் 27, 2008 இல் நர்கீஸ் சூறாவளி வங்காள விரிகுடாவின் நடுப்பகுதியில் முதன் முதலில் தோன்றியது. ஆரம்பத்தில் மிக மெதுவாக வடமேற்குத் திசையில் நகர்ந்த இச்சூறாவளி தனக்குச் சாதகமான காலநிலையை சந்தித்ததில் அதன் தாக்கம் தீவிரமாகியது. ஏப்ரல் 29 அளவில் உலர்ந்த காற்று இதன் தாக்கத்தைக் குறைத்திருந்தாலும், மே 2 இல் அதன் வேகம் தீவிரமடைந்து குறைந்தது 165&nbsp;கி.மீ./மணி (105&nbsp;மைல்/மணி) வேகத்தை அடைந்தது. அதன் உயர் வேகம் 215&nbsp;கி.மீ./மணி (135&nbsp;மைல்/மணி) ஆகப் பதியப்பட்டது. மியான்மாரின் "ஐராவதி" டெல்டா கரையை உயர் செறிவில் தாண்டிய சூறாவளி பின்னர் யங்கோன் (ரங்கூன்) நகரை கடந்தபோது அதன் தாக்கம் படிப்படியாகக் குறைந்து மியான்மார்-தாய்லாந்து எல்லையில் மறைந்தது.

## மேற்கோள்கள்

## வெளி இணைப்புகள்
*பிபிசி செய்திகள்

பகுப்பு:சூறாவளிகள்
இரண்டாம் நந்திவர்மன்

**இரண்டாம் நந்திவர்மன்** கி.பி 732 - 769களில் தென்னிந்தியாவை ஆண்ட பல்லவ மன்னன் ஆவார்.

## பதவியேற்றல்
கி.பி 731 பல்லவ மன்னர் பரமேஸ்வரவர்மன் சந்ததியில்லாமல் இறந்துவிட, எதிரிகளின் கைகளின் பல்லவதேசம் சிக்காமல் இருக்க தண்டநாயகர்களும், அறிஞர்களும் கம்புஜதேசம் (தற்போதைய கம்போடியா மற்றும் வியட்நாம்) சென்றனர். அங்கே சென்லா அரசராக ஆட்சி செய்து வந்த சிம்மவிஷ்ணுவின் தம்பியாகிய பீமவர்மன் வழிவந்த கடவேச ஹரி வர்மாவின் நான்கு இளவரசர்களில் பல்லவதேசம் வந்து ஆட்சிசெய்ய சம்மதம் தெரிவித்த பல்லவ மன்னன் நந்திவர்மனை அழைத்து வந்து பதவியேற்கச் செய்தனர்.

பட்டத்திற்கு வரும் பொழுது நந்திவர்மனுக்கு பன்னிரண்டு வயது தான். இதைப் பற்றிக் குறிப்பிடும் பண்டைய இலக்கியங்கள் சிறுவயதில் பட்டத்திற்கு வந்த மன்னன் என்று இரண்டாம் நந்திவர்மனைப் பற்றி தெரிவிக்கின்றன.

## ஆட்சியும் போர்களும்
பரமேஸ்வரவர்மன் மற்றும் ராஜசிம்மனால் பலமாக்கப்பட்டிருந்த பல்லவ நாட்டின் அரசனாக முடிசூட்டிக் கொண்டான். அந்தக் காலத்தில் தென்னிந்தியாவை ஆண்டு கொண்டிருந்த மன்னர்கள் பல்லவ வம்சத்தை சந்ததியில்லாமல் ஒழிக்க எண்ணி பல்லவநாட்டின் மீது படையெடுத்தார்கள். அப்பொழுது இரண்டாம் நந்திவர்மனுக்கு வயது 12. இந்தப் போரில் முதல் முறையாக சிம்மவிஷ்ணு வழிவந்த பல்லவர்கள் தோற்கடிக்கப்பட்டாலும், பல்லவர் படைகளின் பலத்தால் ஆட்சிப் பகுதியில் எந்தவிதமான இழப்பும் இல்லாமல் பல்லவநாடு மீண்டது. 

இந்தக் காலத்தைப் பற்றிக் குறிப்பிடும் கல்வெட்டுகள், பெரும்பாலும் இரண்டாம் நந்திவர்மனின் ஆட்சி அமைதியாக இருந்ததாகவே தெரிவிக்கின்றன. இம்மன்னரின் ஆட்சிக்காலத்தில் சோழர்களுக்கும் பல்லவர்களுக்கும் எதிரிகளான பாண்டியர்கள் இம்மன்னரிடம் தோல்வியுற்றனர். தற்போதைய நாகர்கோவில் மாவட்டத்தில் உள்ள பகவதி அம்மன் ஆலயம் இம்மன்னனால் கட்டுவிக்கப்பட்டது. இதன் மூலம் தென்னிந்தியாவில் இம்மன்னனின் ஆட்சி பலமாக நிறுவப்பட்டிருந்தது உறுதியாகிறது.

இம்மன்னர் கி.பி 769 ஆண்டு மறைந்தார். திருமங்கை ஆழ்வார் இவரது காலத்தவராக இருக்கலாம் எனக் கருதப்படுகிறது.

## மேற்கோள்கள்

பகுப்பு:பல்லவ அரசர்கள்
பகுப்பு:720 பிறப்புகள்
பகுப்பு:796 இறப்புகள்
பகுப்பு:இந்திய அரசர்கள்
கூட்டுத்துவம்

மனிதர் ஒருவரை ஒருவர் சார்ந்து வாழும் போக்கையும் அனைவரின் கூட்டு ஒத்துழைப்பையும் முன்னிறுத்தி அற, அரசியல், பொருளாதார, சமூக முறைமைகளை அணுகுவதை **கூட்டுத்துவம்** குறிக்கின்றது. இது சமூக இலக்குகளை தனிமனித இலக்குகளை விட முக்கியம் என்கிறது. மேற்குநாடுகளின் வளர்ச்சியைக் கருத்தில் கொண்டு தனிமனிதத்துவமே வளர்ச்சிக்கு முக்கியம் என கருதப்பட்ட போதிலும் கூடுத்துவதை முன்னிறுத்திய ஜப்பான், சீனா ஆகிய நாடுகளின் வளர்ச்சி அந்தக் கூற்றுடன் முரண்பட்டிருக்கிறது. 

## பொதுவுடமைத்துவமும் கூட்டுத்துவமும்

## மேற்கோள்கள்


பகுப்பு:சமூகம்
பகுப்பு:ஜப்பானிய விழுமியங்கள்
பகுப்பு:பண்பாடு
முதலாம் பரமேஸ்வரவர்மன்

**முதலாம் பரமேஸ்வரவர்மன்** (கி.பி. 610 - 685) தென்னிந்தியாவை ஆண்ட பல்லவ மன்னர்களில் ஒருவர். இரண்டாம் மகேந்திரவர்மனுக்குப் பிறகு பல்லவ மன்னனாக முதலாம் பரமேஸ்வரவர்மன் பதவியேற்றார். இம்மன்னரின் பாட்டனார் முதலாம் நரசிம்மவர்மன் காலத்தில் பல்லவர்கள், சாளுக்கியர்களையும், வாதாபி மன்னர்களையும் வென்று தென்னிந்தியாவில் பலம் வாய்ந்த பல்லவர் ஆட்சியை நிறுவியிருந்தார். பரமேஸ்வரவர்மன் அரசியல் மற்றும் போர் விவகாரங்களில் தேர்ந்த மன்னனாக இருந்தார். இலக்கியங்களில் ஆர்வம் கொண்டிருந்தார்.

## கோயில்கள்
இவர் சைவ சமயத்தை தழுவி சிறந்த சிவ பக்தராக திகழ்ந்தார். சிவபெருமானுக்கு பல ஆலயங்கள் எழுப்புவித்தார். அதில் முக்கியமாது காஞ்சிபுரம் கூரம் வித்ய வீனித பல்லவ பரமேஸ்வரம் கோயில். "பரமேசுவரவர்மன் சிறந்த சிவ பத்தன். இவன்தன் பெருநாட்டின் பல பாகங்களில் சிவன் கோவில்களைக் கட்டினான்; பலவற்றைப் புதுப்பித்தான். இவன் கூரம் என்ற சிற்றூரில் சிவன்கோவில் ஒன்றைக் கல்லாற்கட்டினான். அதற்கு இவ்வரசன் 'பரமேசுவர மங்கலம்' எனத் தன் பெயர் பெற்ற சிற்றூரை மானியமாக விட்டான். அங்குக் கட்டப்பட்ட கோவில் வித்யா விநீத பல்லவ-பரமேசுவர க்ருகம் எனப் பெயர்பெற்றது. இக்கோவிலே தமிழகத்து முதற்கற்கோவில் ஆகும்.

## போர்கள்
இம்மன்னரின் ஆட்சிக் காலத்தில் தொடர்ச்சியாக, முதலாம் விக்கிரமாதித்யன் தலைமையிலான சாளுக்கியபடைகளுடன் போர்கள் நடந்த வண்ணம் இருந்தன. முதலாம் விக்கிரமாதித்யன், பரமேஸ்வரவர்மனின் பாட்டனான முதலாம் நரசிம்ம வர்மனுடன் போர்கள் புரிந்தவர். மேலும் கன்னட மன்னர்கள் மற்றும் மதுரையை ஆண்ட பாண்டிய மன்னர்களுடன் தோழமை கொண்டிருந்தார்.

## மேற்கோள்கள்

பகுப்பு:பல்லவ அரசர்கள்
பகுப்பு:ஏழாம் நூற்றாண்டு பிறப்புகள்
பகுப்பு:ஏழாம் நூற்றாண்டு இறப்புகள்
பகுப்பு:இந்திய அரசர்கள்
கடுக்கரை

** கடுக்கரை** என்பது தமிழ்நாட்டின் தென்கோடி முனையில் அமைந்துள்ள கன்னியாகுமரி மாவட்டத்தில் உள்ள ஒரு சிறிய அழகிய கிராமம் ஆகும். சுற்றிலும் மேற்குத் தொடர்ச்சி மலைகளால் சூழப்பட்டு நடுவில் ஒரு சிறிய குன்றின் கீழ் அமைந்துள்ளது. நாகர்கோவில் பேருந்து நிலையத்திலிருந்து, 15 கி.மீ. தொலைவில் இருக்கிறது.

*கன்னியாகுமரி மாவட்டம், தோவாளை ஊராட்சி ஒன்றியத்தைச் சேர்ந்தது.*

பன்னிரண்டு வருடங்களுக்கு ஒருமுறை வரும் தம்பிரான் கோவில் ஊட்டு திருவிழா இவ்வூரில் மிகவும் புகழ் பெற்ற ஒன்றாகும். இவ்வூரின் முக்கிய தொழிலாக விவசாயமும் வைக்கோல் கட்டும் தொழிலும் உள்ளது  நெல், வாழை, உளுந்து, தென்னை, மரவள்ளிக்கிழங்கு ஆகியவை இங்கு பயிரிடப்படுகிறது. இவ்வூரின்  வடக்கு பகுதியில் (காட்டுப்புதூர்) அமைந்துள்ள நீர் வீழ்ச்சி உலக்கை அருவி ஆகும். இந் நீர்வீழ்ச்சியில் ஆண்டு முழுவதும் தண்ணீர் வந்து கொண்டிருக்கும். மேலும் கண்ணுக்கெட்டிய தூரம் வரையிலும் பசுமை மாறா காடுகளும் மலைகளும் வற்றாத ஓடைகளும் காணப்படுகின்றன. இந்நீர்வீழ்ச்சி மலை அடிவாரத்திலிருந்து 1000 அடி உயரத்தில் அமைந்துள்ளது. எனவே உலக்கை அருவிக்கு செல்வதென்பது ஒரு சிறந்த மலையேற்ற பயிற்சியையும் செய்வது போலவும் ஆகும்.
கடுக்கரை பகுதியில் விளையும் நேந்திரம் பழம் உலகத் தரம் வாய்ந்தது ஆகும்..இது ஏத்தன்பழம் என்று இங்கு கூறப்படுகிறது

ஊரின் நுழைவாயிலில் முத்தாரம்மனும், வடக்கு பாகத்தில் செல்லியம்மனும் அருள்பாலிக்கிறார்கள்

* நயினார் திருவெங்கடேஸ்வர பெருமாள் திருக்கோவில்
* ஆயினுட்டு தம்பிரான் கோவில்
* அஞ்சுகிரி ஐயப்பன் கோவில் 
* ஸ்ரீகண்டேஸ்வரமுடைய நயினார் கோவில்

### ஊட்டு திருவிழா
கேரள தேசத்து தம்பிராஜா கிட்டே, 'அப்பாவுக்கு பிறகு நீங்க தான் நாடாள்வீங்க'ன்னு ஜோசியக்காரர்கள் சொல்ல, 'அண்ணனுக்கு இல்லாத பதவி, எனக்கு வேண்டாம்'னு, நாட்டை விட்டுட்டு அந்த ராஜா கிளம்பிட்டார். எல்லாத்தையும் துறந்து மலைகள்ல வாழ்ந்தவர், கடைசியா இந்த ஊருல தான் ஜீவ சமாதியானார். அவரோட நினைவா ஒரு கோவில் கட்டுன இந்த ஊர் மக்கள், 12 கோட்டை அரிசி பொங்கி அவருக்கு படைச்சிருக்காங்க. நாடு துறந்த அந்த மகாராஜாவுக்கு எங்க முன்னோர்கள் செஞ்ச அந்த மரியாதையை, இன்னைக்கும்  விடாம தொடர்ந்துட்டு வருகிறது, - 12 ஆண்டுகளுக்கு ஒருமுறை நடக்கும்.

### வசதிகள்

* கனரா வங்கி - 
** *1/107, முத்துநகர் ,கடுக்கரை, தோவாளை தாலுகா, கன்னியாகுமரி மாவட்டம், கடுக்கரை தமிழ்நாடு 629851*
** IFSC Code -  CNRB0004868
** MICR Code -  629015013
** Phone - +91 80221 31438
* அரசு உயர்நிலை மற்றும் தொடக்க பள்ளி 
* தபால் அலுவலகம்  (629-851)
* ரேஷன் கடை 

http://wikimapia.org/street/15592185/Kadukkarai

https://www.instagram.com/kadukkarai.kk/

http://wikiedit.org/India/Kadukkarai/227722/

https://ifsc.bankifsccode.com/CNRB0004868
பகுப்பு:கன்னியாகுமரி மாவட்டத்திலுள்ள கிராமங்கள்
1539

**1539** (**[[ரோம எண்ணுருக்கள்|MDXXXIX]]**) ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 12 - புனித ரோமப் பேரரசு மன்னன் ஐந்தாம் சார்ல்ஸ், மற்றும் பிரெஞ்சு மன்னன் முதலாம் பிரான்சிஸ் ஆகியோருக்கிடையில் ஒப்பந்தம் கைச்சாத்தாகியது.
* ஜனவரி 14 - ஸ்பெயின் கியூபாவை இணைத்துக் கொண்டது.
* ஏப்ரல் 27 - கொலம்பியாவின் பொகோட்டா நகரம் அமைக்கப்பட்டது.
* மே 30 - தங்கம் கண்டுபிடிக்கும் நோக்கில் ஹெர்னாண்டோ டி சோட்டோ 600 படையினருடன் புளோரிடாவை அடைந்தான்.
* செப்டம்பர் 7 - குரு அங்காத் தேவ் சீக்கியர்களின் இரண்டாவது குருவானார்.

### தேதி அறியப்படாதவை
* ஷேர் ஷா சூரி, முகலாய அரசர் ஹுமாயுனை, சாவ்சா போர்க்களத்தில் தோற்கடித்தான்.

## அறிவியல்

## பிறப்புகள்

## இறப்புகள்
* செப்டம்பர் 22 - குரு நானக், சீக்கிய மதத்தை ஆரம்பித்தவர் (பி. 1469)

## 1539 நாட்காட்டி

## மேற்கோள்கள்

பகுப்பு:1539
வெளிநாட்டு மொழியாக சீன மொழி

உலகில் அதிகமான மக்களால் (1.3 பில்லியனுக்கு மேல்) தாய்மொழியாக எழுதப்படும் மொழி சீன மொழி ஆகும். 2010ல் உலகம் முழுவதும் 100 மில்லியனுக்கும் கூடுதலான வெளி நாட்டினர் சீன மொழியைக் கற்பர் என  Chinese National Office for Teaching Chinese as a Foreign Language தெரிவித்துள்ளது .  சீன மொழியை கற்க உதவும் வகையில் சீன அரசு உலகெங்கும் கன்பூசியஸ் நிலையங்களை உருவாக்கி வருகிறது. 

## இவற்றையும் பாக்க
*மொழிக் கல்வி

## மேற்கோள்கள்


## உசாத்துணைகள்
* David Moser. *Why Chinese Is So Damn Hard*. http://pinyin.info/readings/texts/moser.html

பகுப்பு:சீன மொழி
வரைபலகை

**வரைபலகை** என்பது பொதுவாகத் தொழில்நுட்ப வரைபடங்களை வரைவதற்கான ஒரு பலகை ஆகும். பல்வேறு அளவுகளிலுள்ள வரை தாள்களைப் பொருத்தி வரைவதற்கு ஏற்ற வகையில் வரைபலகைகளும் பல்வேறு அளவுகளில் உள்ளன. கணினி உதவு வரைதல் முறைமை பரவலாகப் புழக்கத்துக்கு வருமுன் தொழில்நுட்ப வரைபடங்களை வரைவோர்க்கான முக்கியமான பொருளாக இது இருந்துவந்தது. இப்பொழுது பல இடங்களில் வரைபலகைகளின் இடங்களைக் கணினிகள் எடுத்துக்கொண்டு விட்டன. 

ஒரு எளிமையான வரைபலகை பலகையையும், கிடையான இணைகோடுகளை வரைவதற்கான T-மட்டையையும் உள்ளடக்கியதாகும். 

பகுப்பு:தொழில்நுட்ப வரைதல்
சிங்கப்பூர் பிளையர்

**சிங்கப்பூர் பிளையர்** (*Singapore Flyer*, சீன மொழி: 新加坡摩天观景轮) என்பது சிங்கபூரில் உள்ள அவதானிப்புச் சக்கரம் ஆகும். இதன் சிறப்பு, இது உலகிலேயே மிகப்பெரிய அவதானிப்புச் சக்கரம் என்பதாகும். இதன் உயரம் 165 மீட்டர் (541 அடி) ஆகும். இதனால் இந்த ஃப்ளையரில் இருந்து 45 கிலோ மீட்டர் வரை பார்க்க முடியும். அதாவது இந்தோனேசியாவில் உள்ள பட்டம் மற்றும் பின்டான் தீவுகள் மற்றும் மலேசியாவில் உள்ள ஜோஹோரையும் பார்க்க முடியும்.

இதனை துவங்கிய நாள் அன்று ஒரு ticket 8888 சிங்கப்பூர் வெள்ளிகளுக்கு விற்கப்பட்டது. 8 என்பது சீனக்கலாச்சாரத்தின் மிகவும் சிறப்பு வாய்ந்த எண் என்பதால் ஆகும்.

## மேற்கோள்கள்


## வெளி இணைப்புகள்
* அதிகாரபூர்வ இணையத்தளம்

பகுப்பு:சிங்கப்பூர் சுற்றுலாத் தளங்கள்
அலெக்சாந்தர் பப்போவ்

**அலெக்சாந்தர் இசுத்தெப்பானொவிச் பப்போவ்** (*Alexander Stepanovich Popov*, ;  – ) உருசிய இயற்பியலறிஞர் ஆவார். மின்காந்த வானொலி அலைகளை முதன் முதலில் காட்சிப் படுத்தியவர்களில் இவரும் ஒருவர். எனினும் இவர் தனது கண்டுபிடிப்புக்கு காப்புரிமம் கோரவில்லை.

பப்போவ் உருசியக் கடற்படைப் பள்ளியில் ஆசிரியராகப் பணியாற்றியபோது அவரை உயர் அதிர்வெண் கொண்ட மின் நிகழ்வுகளை ஆராய வழிவகுத்தது. 1895 மே 7 இல், தான் அமைத்த கம்பியில்லா மின்னல் கண்டறிதல் குறித்த ஆய்வறிக்கையை சமர்ப்பித்தார். இக்கருவி மின்னல் தாக்குதல்களில் இருந்து வானொலி சத்தத்தைக் கண்டறிய ஓர் உணரியைப் பயன்படுத்துவதன் மூலம் வேலை செய்தது. இந்த நாள் இந்த மே 7 ஆம் நாள் சோவியத் ஒன்றியத்தில் வானொலி நாளாகக் கொண்டாடப்பட்டு, தொடர்ந்து உருசியாவில் இந்நாள் நினைவுகூரப்படுகிறது. 1896 மார்ச் 24 இல் இடம்பெற்ற ஆர்ப்பாட்டம் ஒன்றில், செயின்ட் பீட்டர்சுபர்கில் உள்ள பல்வேறு வளாகக் கட்டிடங்களுக்கு இடையில் 250 மீட்டர் வானொலி சமிக்ஞைகளை அனுப்பினார். அவரது இக்கண்டுபிடிப்பு மற்றொரு இயற்பியலாளரான ஆலிவர் லாட்சின் ஆய்வை அடிப்படையாகக் கொண்டது, அத்துடன் மார்க்கோனியின் படைப்புகளுடன் சமகாலத்தவர்.

## குறிப்புகள்

## மேற்கோள்கள்
* Alexander Popov: Russia's Radio Pioneer  by James P. Rybak
* Short biographies of Popov 
* Alexander Stepanovich Popov : Life and Inventions 

## வெளி இணைப்புகள்

* Grave of A. Popov
* ''Aleksandr Popov'', Soviet 1949 biopic watchable and downloadable with Esperanto subtitles 

பகுப்பு:1859 பிறப்புகள்
பகுப்பு:1906 இறப்புகள்
பகுப்பு:உருசிய இயற்பியலாளர்கள்
பகுப்பு:உருசியக் கண்டுபிடிப்பாளர்கள்
பகுப்பு:வானொலி முன்னோடிகள்
ஸ்ரீரங்கப்பட்டணம்

**சிரீரங்கப்பட்டணம்** இந்தியாவின் கருநாடக மாநிலத்தில் மாண்டியா மாவட்டத்தில் அமைந்துள்ள நகராகும். மைசூர் நகருக்கு அருகில் அமைந்த இந்நகரம் சமய, பண்பாட்டு, வரலாற்று சிறப்பு மிக்க இடமாகும்.

தீவு நகரமான சிரீரங்கப்பட்டணத்தில் உள்ள நினைவுச்சின்னங்கள் இயுனெசுகோவின் உலக பாரம்பரியத் தலமாக பரிந்துரைக்கப்பட்டுள்ளன. மேலும் அதன் பயன்பாடு இயுனெசுகோவின் தற்காலிக பட்டியலில் நிலுவையில் உள்ளது.

## அமைவிடம்
மைசூரிலிருந்து 13 கி.மீ. தொலைவில் இந்நகரம் உள்ளது. கிருட்டிணராச சாகர் அணைக்கட்டிலிருந்து வெளிவரும் காவிரி 8 கி.மீ. பயணித்து உண்டாக்கிய தீவில் இந்நகரம் உள்ளதால் இதை தீவு நகரம் எனலாம். காவிரியில் அமைந்த தீவுகளிலேயே இது தான் பெரிய தீவு ஆகும். மைசூரை பெங்களூருடன் இணைக்கும் தொடர் வண்டிப்பாதையும் சாலையும் இதன் ஊடாக செல்லுகின்றன.

## சமய தொடர்பு
இங்கு அமைந்த அரங்கநாதசாமி கோயிலின் காரணமாகவே இந்நகருக்கு சிரீரங்கப்பட்டணம் என்ற பெயர் ஏற்பட்டது. அரங்கநாதசாமி இங்குள்ளதால் இந்நகரம் வைணவர்களின் புனித இடமாகவும் விளங்குகிறது. இங்குள்ள அரங்கநாதசாமி கோயில் கங்க மன்னர்களால் 9ம் நூற்றாண்டில் கட்டப்பட்டது. பின் வந்த போசள மற்றும் விசய நகர அரசுகளால் மேலும் புணரமைக்கப்பட்டு அவர்கள் பாணி கட்டட கலையும் இக்கோயிலில் கலந்துள்ளது. 
[thumb|left|250px|சிரீரங்கப்பட்டணம் [சிறீரங்கப்பட்டணம் அரங்கநாதசுவாமி கோயில்|ஆரங்கநாதர் கோயில்]]
இங்குள்ள அரங்கனை ஆதிரங்கன் எனவும் சிவசமுத்திரத்தில் உள்ள அரங்கனை மத்தியரங்கன் எனவும் திருவரங்கத்தில் உள்ள அரங்கனை அந்தியரங்கன் எனவும் அழைப்பர்.

## வரலாறு
விசய நகரப் பேரரசின் கீழ் சிரீரீரங்கப்பட்டணம் சிறப்பு இடத்தை பெற்றிருந்தது. இங்கிருந்து அவர்கள் மைசூர் மற்றும் தலக்காடு போன்ற அரசுகளை நிர்வகித்தனர். பிற்காலத்தில் விசய நகரப் பேரரசின் பலம் குறைந்ததை கண்டு மைசூர் மன்னர் இராசா உடையார் விசய நகரப் பேரரசை எதிர்த்து அவர்களின் சிரீரங்கப்பட்டண தளபதி இரங்கராயரை தோற்கடித்து விசய நகர பேரரசிலிருந்து சுதந்திரம் அடைந்து மைசூர் பேரரசுக்கு அடிகோலினார். விசய நகர பேரரசின் தளபதியை தோற்கடித்த பிறகு 1610 ல் சிரீரீரங்கப்பட்டணத்தில் 10 நாட்களுக்கு தசரா திருவிழாவை கொண்டாடி தன் பலத்தையும் மைசூர் அரசின் சுயசார்பையும் பறைசாற்றினார்.

ஐதர் அலி மற்றும் திப்பு சுல்தானின் காலத்தில் சிரீரங்கப்பட்டணம் அவர்களின் தலைநகராக விளங்கியது. திப்பு சூல்தானின் அரண்மனை மற்றும் சும்மா மசூதி ஆகியவை இந்திய இசுலாமிய கட்டடக் கலைக்கு சான்றாக உள்ளன. 
thumb|250px|திப்பு சுல்தான் அருங்காட்சியகம்

### சிரீரங்கப்பட்டண சமர் 1799
இது நான்காம் ஆங்கிலேய - மைசூர் போரின் கடைசி சமராகவும் அமைந்தது. இச்சமரின் போது ஆங்கிலப் படையை செனரல் ஆரிசு வழிநடத்தினார். திப்புவின் பிரதம மந்திரி சித்திக்கின் துரோகம் காரணமாக ஆங்கிலப்படைகள் குறைந்த எதிர்ப்புடன் எல்லைச்சுவரை கைப்பற்றினர். அடுத்ததாக குண்டு துகள்கள் வைக்கப்பட்டிருந்த இடத்தில் நீர் புக வைத்ததால் அவை பயனற்று போயின. திப்புவின் மரணத்தோடு இப்போர் முடிவுக்கு வந்தது.

## பஞ்சரங்க தலங்கள்

thumb|வலது|250px|சிரீரங்கப்பட்டணத்திலுள்ள திப்பு சுல்தானின் கோடை கால அரண்மனை

## மேற்கோள்கள்


## வெளி இணைப்புகள்

*  Shrirangapattana & Tipu Sultan's Fort- காணொளி

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:இந்து புனித நகரங்கள்
பகுப்பு:மாண்டியா மாவட்டத்திலுள்ள ஊர்களும் நகரங்களும்
பகுப்பு:ஆற்றுத் தீவுகள்
தென் கலிபோர்னியா பல்கலைக்கழகம்

**யூ. எஸ். சி.** அல்லது **தென் கலிபோர்னியா பல்கலைக்கழகம்** (*University of Southern California*), ஐக்கிய அமெரிக்காவின் கலிபோர்னியா மாநிலத்தின் லாஸ் ஏஞ்சலஸ் நகரத்தில் அமைந்த பல்கலைக்கழகமாகும்.

## வெளி இணைப்புகள்
thumb|250px|left|''Bovard Administration Building''
thumb|250px|left|''Doheny Library''
* தென் கலிபோர்னியா பல்கலைக்கழகம் இணையத்தளம்
## மேற்கோள்கள்


பகுப்பு:ஐக்கிய அமெரிக்கப் பல்கலைக்கழகங்கள்
சீனப் பண்பாடு

[thumb|right|250px|சீனப் பண்பாட்டின் ஓர் உறுப்பான சீன ஒப்பரா [பெய்ஜிங்கில் அரங்கேறுகிறது]]
**சீனப் பண்பாடு** (சீன மொழியில்: 中國文化) மிகவும் பழமையானதாகும். 5000 ஆண்டுகளுக்கும் மேலான மிகவும் சிக்கலான நாகரிகம் ஆகும். சீனாவில் பழங்காலத்தில் பலதரப்பட்ட மக்கள் வாழ்ந்து இருந்தாலும், தற்சமயம் ஹான் சீனர்கள் எனப்படும் குடிகளே அதிகமாக உள்ளார்கள்.

### மதங்கள்
சீனாவில் அதிகமாக பின்பற்றப்படும் மதம் கன்புசியனிசம் மற்றும் டாவோயிசம் ஆகும். தற்காலத்தில் பௌத்த மதமும் பின்பற்றப்படுகிறது.

### மொழிகள்
சீனாவில் பெரும்பான்மையோர் மாண்டரின் எனப்படும் சீன மொழியையே பயன்படுத்துகின்றனர். சிங்கப்பூரிலும் இம்மொழி பேசப்படுகிறது. இது, ஹொங்கொங், தைவானில் பேசப்படும் மொழியில் இருந்து சற்றே மாறுபட்ட மொழியாகும்.

### கட்டடக்கலை
thumb|right|250px|தவிர்க்கப்பட்ட நகரம்
சீனர்கள் கட்டடம் கட்டுவதில் வல்லவர்கள். 2000 ஆண்டுகளுக்கு முன்பாகவே அடுக்குத் தூபி போன்றவற்றை கட்டினார்கள். இங்கே காட்டப்பட்டுள்ள கட்டடம் 600 வருடங்களுக்கு முன்பாக கட்டப்பட்டது. இது தவிர சீனப்பெருஞ்சுவர் போன்ற பெருமை வாய்ந்த சுவர்களும் கட்டினார்கள். கட்டடம் கட்டும் பொழுது, ஃபெங்சுய் என்ற சாத்திரத்தை பின்பற்றிக்கொண்டே கட்டினார்கள். இந்த ஃபெங்சுய் ஆனது, வாஸ்து சாத்திரத்தை போன்றதாகும்.

பகுப்பு:சீனப் பண்பாடு
பகுப்பு:ஆசியப் பண்பாடுகள்
1530கள்

**1530கள்** என்றழைக்கப்படும் பத்தாண்டு காலம் 1530ஆம் ஆண்டு துவங்கி 1539-இல் முடிவடைந்தது.

### ஐரோப்பா
* எட்டாம் ஹென்றி ஆங்கிலத் திருச்சபையைத் தனது கட்டுப்பாட்டுக்குள் கொண்டு வந்தான்.
* டென்மார்க் மற்றும் நோர்வேயில் புரட்டஸ்தாந்து சீர்திருத்தம் அறிமுகமானது.

### தென் அமெரிக்கா
* ஸ்பானியர்கள் பெரு நாட்டைக் கைப்பற்றினர்.
* பிரேசில் நாட்டில் குடியேற்றம் ஆரம்பமானது.

### முகலாயப் பேரரசு
* பாபர் - 1526-1530
* ஹுமாயூன் - 1530-1540

## மேற்கோள்கள்

*
தமிழ் கலப்பிசை

மூலப் பாடலின் வரிகள், தாளம், காட்சியமைப்பு, இசைக்கோர்ப்பு போன்றவற்றை மாற்றி மீள இசையமைத்து வெளியிடப்படுவது கலப்பிசை எனப்படும். ஒரு பாடலை வேறு ஒரு பின்னணி இசையில் தருவது, பழைய பாடல்களை புதிய மாதிரி மாற்றியமைப்பது, வெவ்வேறு பாடல்களை கலந்து ஒரு புதுப் பாடலை ஆக்குவது, பாடல்களின் சில கூறுகளை நீக்கியோ சேர்த்தோ பல்வேறு வழிகளில் ஒரு பாடலை மாற்றியமைக்கலாம்.

தமிழ்ப் பாடல்கள் இவ்வாறு மூலப்பாடல்களில் இருந்து மாற்றியமைக்கப்படும் பொழுது அதை **தமிழ் கலப்பிசை** எனலாம்.  கலப்பிசை என்பது ஆங்கில சொல்லான Remix Music இணையாக இங்கு பயன்படுத்தப்படுகிறது. சிலர் கலப்பிசை என்பதை Fusion Music இணையாக தமிழில் குறிப்பர். Fusion Music தமிழில் இயைபிசை எனலாம்.  

அண்மைக் காலமாக கலப்பிசைப் பாடல்கள் நல்ல வரவேற்பைப் பெற்றுள்ளன. திரையிசையும் கலப்பிசைப் பாடல்களை பயன்படுத்துகிறது. எடுத்துக்காட்டாக Yogi B யால் கலப்பு செய்யப்பட்ட *எங்கேயும் எப்போதும்* http://www.youtube.com/watch?v=Vvs7HHdCbRg பாடல் பொல்லாதவன் படத்தில் இடம்பெற்றது.  

## கலப்புப் பண்பாடு
சில வேளைகளில் கலப்பிசை காப்புரிமை மீறலாக மூலப்பாடல் ஆக்கர்களால் குற்றம் சாட்டப்படுவதுண்டு. ஆனால், பண்பாடே பல்வேறு கூறுகளின் ஒரு கலப்பு தான்; அந்தப் பண்பாட்டின் சூழலில் இருந்து எழும் ஆக்கங்களைப் பயன்படுத்தி மேலும் புதிய ஆக்கங்களைச் செய்வது பண்பாட்டு வளர்ச்சிக்கு அவசியம் என பலரால் முன்வைக்கப்படுகிறது. இது :en:Remix Culture, :en:Permission culture, Free Culture என்று ஆங்கிலத்தில் வழங்கப்படுகிறது. தமிழில் இதை கலப்புப் பண்பாடு எனலாம்.  

## பாடல்கள்
* *வரவு எட்டனா, செலவு பத்தடா* - http://www.youtube.com/watch?v=iM4cDhYA-Is
* *வரான் வரான் பூச்சாண்டி, ரயிலு வணிடில* - http://www.youtube.com/watch?v=fpl5R49L984&feature=related
* *என்னன்றே, நீ என்னன்றே, வன்னிக்காட்டு வரிசைப் புலி அண்ணேன்ற* - http://www.youtube.com/watch?v=Etn42ctvfJM
* சீன தமிழ் கலப்பிசை - Chinese With Tamil Remix by Dj sara - http://www.imeem.com/saraground/music/jWESjZ5U/dj_sara_chinese_with_tamil_remix/
* *வாராயோ வென்னிலாவே* - கிப் கொப் கலப்பிசை - http://www.youtube.com/watch?v=LdnlDKK7zZ0
* *ஒ இளமை* - http://www.youtube.com/watch?v=E_yFEj5Er-0
* தெலுங்கு, தமிழ், இந்தி கலப்பு - http://www.youtube.com/watch?v=VECa7oRhE08
* ''என்னடி ராக்கம்மாhttp://www.youtube.com/watch?v=F5p4cBi7mGQ&feature=related.

பகுப்பு:தமிழிசை வடிவங்கள்
தந்திவர்மன்

**தந்திவர்மன்** (கி.பி 777 - 830) தென்னிந்தியாவை ஆண்ட பல்லவ மன்னன் ஆவார். இவர் இரண்டாம் நந்திவர்மனின் மகனாவார். இவர் பாரத்துவாச கோத்திரத்தின் வழித்தோன்றிய பல்லவ திலக குலோத்பவர் தந்திவர்மன் எனவும் " கோவிசைய தந்திவிக்கிரமவர்மன் " எனவும் கல்வெட்டுகளினல் குறிக்கப்பட்டுள்ளார். தந்திவர்மனுக்கு மாற்பிடுகு என்னும் பட்டப்பெயரும்  வைரமேகன் என்னும் வேறு பெயரும் உண்டு. இவர் கடம்ப மன்னர் குலத்தில் பிறந்த அக்கள நிம்மடி என்னும் இளவரசியை மணந்துகொண்டவர். திருச்சிராப்பள்ளி வட்டத்தில் இன்று ஆலம்பாக்கம் என வழங்கும் தந்திவர்ம மங்கலத்திலுள்ள கைலாசநாதர் கோயிலை இவன் கட்டியுள்ளார். இங்கு ஏரி ஒன்றை வெட்டி அதற்கு மாற்பிடுகு ஏரி எனப்பெயரும் வைத்துள்ளார். புதுக்கோட்டையில் குளத்தூர் வட்டத்தில் இக்காலம் மலையடிப்பட்டனம் என்று வழங்கும் திருவாலத்தூர் மலைக்கோயில் இவர் காலத்தில் விடேல்விடுகு முத்தரையனாகிய குவாவன் சாத்தனால் கட்டப்பட்டது. திருச்சிக்கு வடக்கே திருவெள்ளறை எனும் ஊரிலுள்ள மாற்பிடுகு பெருங்கிணறும் செங்கற்பட்டு வட்டத்தில் உத்தரமல்லூரிலுள்ள வைரமேகத் தடாகமும் இவர் காலத்தே வெட்டப்பட்டவை.  தந்திவர்மனுக்கு இராட்டிரகூட அரசன் கோவிந்தனும், பாண்டிய மன்னன் மாறஞ்சடையன் வரகுண மகாராசனும் பகைவர்களாயிருந்தனர்.இவரது ஆறாம் ஆண்டு ஆட்சி காலத்திய  கல்வெட்டு ஒன்று விழுப்புரம் மாவட்டத்தில் உள்ள தொண்டூர் என்னும் கிராமத்தில் உள்ள பெருமாளின் சிலை அருகே  உள்ளது. அதில் "விண்ணக்கோவரையர் என்பர் ஏற்றுக்குன்றனர் படாரியர்க்கு தினமும் அரிசி உணவு சமைப்பதற்காக பதினாறு கழஞ்சி பொன்  வழங்கியதை "குறிப்பிடுகிறது .

## மேற்கோள்களும் குறிப்புகளும்

பல்லவ மன்னர்கள்
பகுப்பு:846 இறப்புகள்
பகுப்பு:இந்திய அரசர்கள்
பெலே மலை

**பெலே மலை** (*Mount Pelée*, பிரெஞ்சு: *Montagne Pelée*) என்பது கரிபியன் தீவுகளில் ஒன்றான மார்டீனிக் தீவில் உள்ள ஒரு குமுறும் எரிமலையாகும்.

பெலேஎரிமலை 1902ஆம் ஆண்டு மே 8 இல் வெடித்தபோது மிகப் பெரும் அழிவுகள் ஏற்பட்டன. இது 20ம் நூற்றாண்டின் மிகப்பெரும் எரிமலைக் குமுறலாகக் கருதப்படுகிறது. மொத்தம் 26,000 முதல் 36,000 பேர் வரையில் இறந்தனர். தீவின் ஆளுநரும் இதில் கொல்லப்பட்டார். மார்டீனிக் தீவின் மிகப்பெரும் நகரான சென்-பியேர் முற்றாக அழிந்தது.

## வெளி இணைப்புகள்
* சென் பியேரும் எரிமலைக் குமுறலும் 
* பெலே மலையின் வெடிப்பு (1902) 

பகுப்பு:எரிமலைகள்
பகுப்பு:கரிபியன்
பகுப்பு:மலைகள்
பூண்டுலோயா

**பூண்டுலோயா** இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரம் ஆகும்.பூண்டுலோயா என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான நுவரெலியா நகரத்தில் இருந்து மேற்குத் திசையில் அமைந்துள்ளது. 

## புவியியலும் காலநிலையும்
பூண்டுலோயா மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 1235 மீற்றர் உயரத்தில் காணப்படுகிறது. 

## கைத்தொழில்
இங்கு தேயிலைப் தோட்டங்கள் முக்கிய இடத்தைப் பெருகின்றன. சிறு தோட்டப் பயிர்செயகைகளாக நெற்பயிர்ச் செய்கை, மரக்கறிச் செய்கை என்பன் விளங்குகின்றன.

## உசாத்துணைகள்
* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

பகுப்பு:நுவரெலியா மாவட்டத்தில் உள்ள ஊர்களும், நகரங்களும்
இலங்கைத் தமிழ்த் திரைப்படங்களின் பட்டியல்

இலங்கையில் இருந்து வெளிவந்த, வெளிவரும் தமிழ்த் திரைப்படங்களினைப் பட்டியலிட முனைகின்றது இப்பட்டியல்.

## குறுந்திரைப்படங்கள்
இரண்டு திரைப்படங்கள் 16 மில்லிமீட்டரில் தயாரிக்கப்பட்டன.
# சமுதாயம் (1962)
# பாச நிலா (1966)

## முழுநீளத் திரைப்படங்கள்
# தோட்டக்காரி (1963)
# கடமையின் எல்லை (1966)
# டாக்சி டிறைவர் (1966)
# நிர்மலா (1968
# மஞ்சள் குங்குமம் (1970)
# வெண் சங்கு (1970)
# குத்துவிளக்கு (1972)
# மீனவப் பெண் (1973)
# புதிய காற்று (1975)
# கோமாளிகள் (1976)       
# பொன்மணி(1977)
# காத்திருப்பேன் உனக்காக  (1977)
# நான் உங்கள் தோழன் (1978)
# வாடைக்காற்று (1978)
# தென்றலும் புயலும் (1978)
# தெய்வம் தந்த வீடு (1978)
# ஏமாளிகள்  (1978)
# அனுராகம் (1978)
# எங்களில் ஒருவன் (1979)
# மாமியார் வீடு (1979)
# நெஞ்சுக்கு நீதி (1980)
# இரத்தத்தின் இரத்தமே (1980)
# அவள் ஒரு ஜீவநதி (1980)
# நாடு போற்ற வாழ்க (1981)
# பாதை மாறிய பருவங்கள் (1982)
# ஷார்மிளாவின் இதய ராகம் (1993)
# மண் (திரைப்படம்) (2006)
# பெத்தம்மா  (2009)
# ஒரே நாளில் (2011)
# இனி அவன் (2012)
# உம்மாண்டி (2017)
# புத்தி கெட்ட மனிதர் எல்லாம் (2022)
# டக் டிக் டோஸ் (2023)
# வெந்து தணிந்தது காடு (2023)
# மனிதீ (2025)
# தீப்பந்தம் (2025)

### சிங்கள மொழிமாற்றத் திரைப்படங்கள்
# குசுமலதா (1951)
# கலியுககாலம்
# நான்கு லட்சம்
# யார் அவள்
# சுமதி எங்கே
# ஒரு தலைக் காதல்
# பனி மலர்கள்
# இவளும் ஒரு பெண்
# அஜாசத்த
# ஆகாயப் பூக்கள்

## இலங்கை இந்தியக் கூட்டுத் தயாரிப்புகள்
# பைலட் பிரேம்நாத்
# தீ
# நங்கூரம்
# மோகனப் புன்னகை
# வசந்தத்தில் ஒரு வானவில்

## இவற்றையும் பார்க்கவும்
* இலங்கைத் தமிழ்த் திரைப்படத்துறை
* தமிழீழத் திரைப்படத்துறை

## வெளி இணைப்புகள்
* மண் தமிழ்த் திரைப்படம்



பகுப்பு:இலங்கை தொடர்பான பட்டியல்கள்
ஐரிய மக்கள்

**ஐரிய மக்கள்** அல்லது **ஐரிஷ் மக்கள்** (*Irish people*, (ஐரியம்: *Muintir na hÉireann*, *na hÉireannaigh*, *na Gaeil*) என்போர் மேற்கு ஐரோப்பாவைச் சேர்ந்த ஓர் இனக்குழு ஆகும். இவர்கள் வட மேற்கு ஐரோப்பாவில் அயர்லாந்தைச் சேர்ந்தவர்கள். ஐரிய இனக்குழுவைச் சேர்ந்தவர்கள் அயர்லாந்துக்கு வெளியே பொதுவாக மேற்கத்திய நாடுகளில் குறிப்பாகஆங்கிலம் பேசும் நாடுகளில் பெரும்பாலும் வசிக்கின்றனர். ஐக்கிய அமெரிக்காவில் வசிக்கும் ஐரிய மக்களின் எண்ணிக்கை மட்டும் அயர்லாந்தில் வசிப்பவர்களை விட 10 மடங்காகும்.

## மேற்கோள்கள்

## வெளி இணைப்புகள்
* ஐரிஷ் பெயரடி 
* ஐரிய மக்கள் 
* ஐரிய மக்களின் வரலாறு 

பகுப்பு:அயர்லாந்து
பகுப்பு:வட அயர்லாந்து
பகுப்பு:ஐரோப்பிய இனக்குழுக்கள்
சீனாவின் இனவழிச் சிறுபான்மையினர்

**சீனாவின் இனவழிச் சிறுபான்மையினர்** என்னும் தொடர் சீனத் தலைநிலத்திலும், தாய்வானிலும் வாழும் ஹான் சீனர் அல்லாத பிற இனத்தவரைக் குறிக்கும். மக்கள் சீனக் குடியரசு அதிகாரபூர்வமாக 55 இனச் சிறுபான்மைக் குழுக்களை ஏற்றுக்கொண்டுள்ளது. 2005 ஆம் ஆண்டுக் கணக்கெடுப்பின்படி ஏற்றுக்கொள்ளப்பட்ட எல்லாச் சிறுபான்மையினரதும் மொத்தத் தொகை 123.33 மில்லியன்கள் ஆகும். இது சீனத் தலைநிலத்தினதும், தாய்வானினதும் மொத்த மக்கள்தொகையின் 9.44% ஆகும். இவ்வாறு அதிகாரபூர்வமாக ஏற்றுக்கொள்ளப்பட்ட சிறுபான்மையினரை விட மக்கள் சீனக் குடியரசில் மேலும் சில ஏற்றுக்கொள்ளப்படாத இனக்குழுவினர் உள்ளனர். யூத, துவான், ஒயிராத், இலி துருக்கி போன்ற இனத்தவர் இக் குழுவினருள் அடங்குவர். இவர்களைவிடச் சீனக் குடியுரிமை பெற்ற வெளிநாட்டினரும் வேறு குழுக்களாக உள்ளனர்.

பொதுவாக, தாய்வான் நாட்டு முதுகுடிகள்  ஏற்றுக்கொள்ளப்பட்ட இனவழிச் சிறுபான்மையினர் அனைவரும் சீனத் தலைநிலத்திலேயே உள்ளனர். தாய்வானில் இயங்கும் சீனக் குடியரசு, 13 தாய்வானிய முதுகுடிகளை ஏற்றுக் கொண்டுள்ளது. மக்கள் சீனக் குடியரசு மேற்படி 13 முதுகுடிகளையும் காவோஷான் என்னும் ஒரே குழுவாக வகைப்படுத்தியுள்ளது. ஹாங்காங், மக்காவு ஆகிய ஆட்சிப் பகுதிகள் மேற்படி இன வகைப்பாட்டு முறையைப் பயன்படுத்துவது இல்லை. அத்துடன் மக்கள் சீனக் குடியரசின் வகைப்பாட்டில் இவ்விரு ஆட்சிப் பகுதிகளும் கருத்தில் கொள்ளப்படவில்லை.

## இனக் குழுக்கள்

பெரும்பாலான இனக்குழுக்கள் ஒன்றிலிருந்து ஒன்று வேறுபட்டவையாக உள்ளன எனினும், சில குழுக்கள் ஹான் பெரும்பான்மைக் குழுவுக்கு மிகவும் ஒத்தவையாக உள்ளன. எடுத்துக்காட்டாக, பெரும்பாலான ஹுயி சீனர், இஸ்லாம் மதத்தைப் பின்பற்றுகின்றனர் என்பது தவிர வேறு வகையில் ஹான் சீனரிடமிருந்து அவர்களைப் பிரித்து அறிவது கடினம். மக்கள் சீனக் குடியரசின் வகைப்பாட்டில் அடங்கும் சில குழுக்கள் அவற்றுள் வேறுபட்ட பல குழுக்களை அடக்கியுள்ளதையும் காணமுடியும். மியாவோ சிறுபான்மையினருள் அடங்கும் பல்வேறு குழுக்கள் ஹுமொங்-மியென் மொழிகள், தாய்-கடாய் மொழிகள், சீன மொழிகள் போன்றவற்றின் பல்வேறு கிளைமொழிகளைப் பேசுபவர்களாக இருப்பதும், பல்வேறுபட்ட பண்பாட்டு வழக்குகளைக் கைக்கொள்பவர்களாக இருப்பதும் இதற்கு ஒரு எடுத்துக்காட்டு ஆகும். குறைந்த மக்கள்தொகையைக் கொண்ட சில இனக்குழுக்கள் முற்றிலும் வேறுபட்ட பெரிய இனக்குழுக்களுடன் சேர்த்து வகைப்படுத்தப்பட்டுள்ளன. எடுத்துக்காட்டாக, ஹைனான் மாகாணத்தின் உத்சுல்கள், ஹுயி சிறுபான்மைக் குழுவின் ஒரு பகுதியாக வகைப்படுத்தப்பட்டுள்ளது, சுவாங்கிங் இனம் ஹான் பெரும்பான்மையுடன் சேர்க்கப்பட்டுள்ளது.  

ஹான் சீனர், சீனாவின் மக்கள்தொகையின் மிகக்கூடிய வீதத்தினராக இருந்தாலும், அவர்களுடைய மக்கள்தொகைப் பரம்பல் மிகவும் சீரற்றதாகக் காணப்படுகின்றது. மேற்குச் சீனாவின் பெரும்பகுதியில் ஹான் சீனர் சிறுபான்மையினராகவே உள்ளனர்.  

## இவற்றையும் பார்க்கவும்
* சீனாவிலுள்ள இனக் குழுக்களின் பட்டியல்

பகுப்பு:சீனாவின் இனக்குழுக்கள்

## மேற்கோள்கள்
முக்கால் (செய்யுள்)

**முக்கால்** என்பது தமிழ்ச் செய்யுள் வகைகளில் வழங்கும் ஒரு பாவினம். இதில் நிரையசையில் முடியும் விளச்சீரால்  ஆன ஆறு சீர்களும் , நேரசையில் முடியும் மாச்சீரால் ஆன் ஒரு சீருமாக ஏழுசீர்கள் கொண்ட ஒன்றே முக்கால் அடிகள் இரண்டு முறை வருமாறு அமைந்த பாவினம்.



விளம் விளம் விளம் விளம் விளம் விளம் மா  

என ஒன்றே முக்கால் அடியில் ஏழு சீர்களாக,  இரண்டு ஒன்றே முக்கால் அடிகளாக வருவன. தேவாரத்தில் **திருமுக்கால்** என்னும் பதிகத்தலைப்பில் உள்ள பாடல்கள் இவ்வகைப் பாக்களால் ஆனவை. முதல் ஒன்றே முக்கால் அடியில் உள்ள கடைசி மூன்று சீர்களை ஒற்றி இரண்டாவது ஒன்றே முக்கால் அடியின் முதல் மூன்று சீர்கள் வருவது இயல்பாய் உள்ளது.

எ.கா:
சம்பந்தர்  திருச்சிறுகுடி என்னும் ஊரில் பாடிய பதிகத்தின் முதல் இரு பாடல்கள் (சாதாரிப் பண்) 


திடமலி மதிளணி சிறுகுடி மேவிய
படமலி யரவுடை யீரே
படமலி யரவுடை யீருமைப் பணிபவர்
அடைவது மமருல கதுவே

சிற்றிடை யுடன்மகிழ் சிறுகுடி மேவிய
சுற்றிய சடைமுடி யீரே
சுற்றிய சடைமுடி யீரும தொழுகழல்
உற்றவர் உறுபிணி இலரே


மேலே உள்ள இரண்டு பாடல்களில் முதல் ஒன்றே முக்கால் அடியில் உள்ள கடைசி மூன்று சீர்களில் உள்ள
"படமலி யரவுடை யீரே" என்னும் அடி இரண்டாவது ஒன்றே முக்கால் அடியில் மீண்டும் முதல் மூன்று சீர்களில் ஆளப்படுவதைக் காணலாம்.

## மேற்கோள்களும் அடிக்குறிப்புகளும்


பகுப்பு:தமிழ்ச் செய்யுள் வகைகள்
முக்கால்

**முக்கால்** என்பது பல பொருள்களில் வழங்கும் ஒரு சொல். அவற்றுள் கீழ்க்காணும் தலைப்புகளில் தனிக் கட்டுரைகள் உண்டு.

*முக்கால் (கணிதம்)  ஒன்றை நான்கு சம பகுதிகளாக பகுத்தால், அவற்றுள் மூன்று பகுதியைக் குறிப்பிடும் பின்னம். பொதுவாக 3/4 என்று குறிப்பிடப்படும்.
*முக்கால் (செய்யுள்) என்பது ஒருவகைப் பாவினம்.
சீசெல்சு

**சீசெல்சு** (*Seychelles*,  ; பிரெஞ்சு: ), அதிகாரபூர்வமாக **சீசெல்சு குடியரசு** (*Republic of Seychelles*) என்பது ஒரு தீவுக்கூட்டமும், இந்தியப் பெருங்கடலில் உள்ள 115 தீவுகளைக் கொண்ட ஒரு தீவு நாடும் ஆகும். இதன் தலைநகர் விக்டோரியா. சீசெல்சு கிழக்கு ஆப்பிரிக்க பெரும்பரப்பில் இருந்து 1,500 கி.மீ. கிழக்கே உள்ளது. இதற்கு தெற்கே கொமொரோசு, மயோட்டே, மடகாசுகர், ரீயூனியன், மொரிசியசு ஆகிய நாடுகள் உள்ளன.

கிட்டத்தட்ட 93,000 மக்கள்தொகையைக் கொண்டுள்ள சீசெல்சு ஆப்பிரிக்கக் கண்டத்தில் உள்ள மிகக்குறைந்த மக்கள்தொகையைக் கொண்ட நாடாகும். ஆனாலும், பிரித்தானியக் கடல்-கடந்த மண்டலங்களான செயிண்ட் எலனா, லாசென்சன் மற்றும் திரிசுத்தான் தா குன்யாவை விட கூடுதலான மக்கள் இங்கு வசிக்கின்றனர். இது பிரித்தானியாவிடம் இருந்து 1976 சூன் 29 இல் விடுதலை பெற்றது.

## மேற்கோள்கள்


பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பிரான்சியம் அதிகாரபூர்வ மொழியாக உள்ள நாடுகளும் ஆள்புலங்களும்